b'\n_START_ARTICLE_\nAndreja Kalc\n_START_SECTION_\n\xc5\xbdivljenjepis\n_START_PARAGRAPH_\nMaturirala je na koprski gimnaziji, na Filozofski fakulteti v Ljubljani je diplomirala iz ruskega jezika in knji\xc5\xbeevnosti 2006 ter iz slovenskega jezika n knji\xc5\xbeevnosti 2007 na temo Marine Cvetajeve oz. Ale\xc5\xa1a Debeljaka. Za rusisti\xc4\x8dno diplomsko delo je prejela \xc5\xa1tudentsko Pre\xc5\xa1ernovo nagrado. \xc5\xa0tudijsko se je izpopolnjevala na univerzi v Moskvi in Konstanci._NEWLINE_Ve\xc4\x8d njenih prevodov sodobne ruske, beloruske in ukrajinske poezije je bilo 2006 objavljenih v oddaji Tu pa tam na Radiu \xc5\xa0tudent ter v ve\xc4\x8d antologijah in revijah, v sezoni 2014/2015 pa je za mariborsko Opero prevedla libreto pravlji\xc4\x8dne opere Obuti ma\xc4\x8dek ruskega skladatelja Cezarja Kjuja._NEWLINE_Za svoj prevajalski prvenec, prevod pesnitev Marine Cvetajeve Poskus sobe: pesnitve in proza, izdan 2014 pri zalo\xc5\xbebi KUD AAC Zrakogled je prejela nagrado Radojke Vran\xc4\x8di\xc4\x8d, ki ji je bila podeljena 26. novembra 2015 v okviru knji\xc5\xbenega sejma v preddverju Cankarjevega doma._NEWLINE_Pou\xc4\x8duje tudi ru\xc5\xa1\xc4\x8dino ter je tajnica Lektorskega dru\xc5\xa1tva Slovenije.'